tomron87/hebrew-wikipedia-sentences-corpus huggingface dataset:
בנוסף על כך, שימוש מסחרי או פומבי בפלייבק שהופק בדרך כזו וללא אישור מפורש מבעל זכויות היוצרים אינו חוקי.
עם זאת, שיטה זו זכתה לעדנה בשנים האחרונות, לאור עלייתם של שירותי הסרת פלייבקים ובידוד רעשים מבוססי בינה-מלאכותית אשר יכולים לבודד את הקול מן הפלייבק, ואף לבודד תפקידים שלמים, כגון בס, תופים, פסנתר וכד'.
שכלול השיטות להסרת רעשים ועליית הבינה המלאכותית סייעו לשנות את המגמה הזו, וכיום ניתן ליצור גרסאות קריוקי ברמה גבוהה מאוד יחסית, שמתקרבת לאיכות של פלייבק מקורי.
הדרך ליצור פלייבק חוקי ומקצועי לשיר ידוע, היא לנגן מחדש את כל התפקידים המוזיקליים, בדיוק באותם הכלים שמנגנים בפלייבק של השיר המקורי.
למעשה, ליצור חיקוי שיהיה כמה שיותר מדויק ונאמן למקור.
יש לציין שקשה מאוד עד כמעט בלתי אפשרי ליישם שיטה זו, בשל ריבויים של כלי נגינה בעלי גוון ייחודי שמשתנה בין יצרן ליצרן, ספריות פלאגינים וירטואליות ויקרות, כלים נדירים שאינם מיוצרים יותר, וכד'.
בזמן הצילומים לווידאו קליפ, זמרים מקשיבים להקלטת קולם ולהקלטת המוזיקה שהם אמורים לנגן (אם הם מנגנים בקליפ) ושרים ומנגנים יחד עם ההקלטה, כאשר המצלמות מצלמות רק את התמונה, וללא המיקרופונים (או שלא משתמשים במה שהקליטו המיקרופונים), התמונות החדשות מצורפות ומסונכרנות לפסקול שהוקלט מראש.
פלייבק בהופעה כונה בעברית גם "תזמורת בצורת", מקור השם הוא בהופעה של להקת חובבים שהורכבה מחברי קיבוץ גבים שבדרום הארץ בתחילת שנות ה-60. בשנות ה-60 הפכה ה"תזמורת בצורת" לסוג הופעה מקובל בתרבות הקיבוצית.
בהופעה של זמרים, לעיתים הזמרים רק עושים תנועות עם השפתיים, מבלי להפיק קול כלל או תוך כדי הפקת קול חלש, כאשר המיקרופון כבוי (מכונה ליפ סינק).
הסיבות העיקריות למעשה זה הן השמירה על קול הזמר והקושי הכרוך בשירה רציפה לאורך הופעה מתמשכת, הדורשת לא אחת מהזמר גם ריקודים ומאמצים פיזיים נוספים.
ויליאם ג'ונתן דרייטון ג'וניור הוא זמר ראפ ובדרן אמריקאי המכונה פלייבור פלייב (לעיתים "פלייב" או "פלייבור"), שהיה חבר בולט בלהקת הראפ האמריקנית בעלת האמירה החברתית פאבליק אנמי.
פלייבור פלייב ידוע בשל השעון הגדול שהוא נושא על חזהו ובשל מנהגו לצעוק את שמו פעמים רבות ובקצב.
לאחר שיא פעילותה של להקת "פאבליק אנמי" שקע פלייבור פלייב באלמוניות יחסית למשך מספר שנים, אך בהמשך הפך לכוכב טלוויזיה.
הופעתו בסדרת ריאליטי של ערוץ VH1 בשם "החיים הסוריאליסטים" (The Surreal Life), ששודרה בשנת 2004, הביאה לעניין מחודש בדמותו הצבעונית, וגררה אחריה מספר סדרות ריאליטי בהן הוא כיכב כ"אהבה מוזרה", ו"טעם האהבה", שתיעדו את מערכות היחסים האישיות שלו, ואת חיפושו אחר האהבה.
סדרות אלו הביאו לסדרות בת כ"בחורות טובות", "אני אוהב את ניו יורק", ו"אני אוהב כסף".
פריחת הקריירה הטלוויזיונית שלו הביאה להקלטת אלבום סולו ראשון על ידי פלייבור פלייב, בשנת 2006.
פלייבור פלייב נולד כוויליאם ג'ונתן דרייטון, ואת הקריירה המוזיקלית שלו החל כסטודנט באוניברסיטת אדלפי השואף להיות פסנתרן קלאסי.
בזמן לימודיו תיקלט לפרנסתו בכינוי "די.
הוא הצטרף לחבורת ראפרים שהתקבצה סביב הראפר קרלטון ריידנהאור המכונה צ'אק די.
הקבוצה, שהוציאה סינגל ראשון כבר ב-1984 משכה את תשומת לבו של המפיק ריק רובין שעבד אז בלייבל התקליטים המתפתח דף ג'אם.
ב־1987 הוציאה להקת פאבליק אנמי, כפי שנקראה הקבוצה, את אלבומם הראשון "Yo!
היה זה אלבומה השני של הלהקה "It Takes A Nation of Millions To Hold Us Back" שהביא את הלהקה לשורה הראשונה של אמני הראפ, וזכה לאלבום פלטינה כפול.
על אף שהטקסטים ששרה הלהקה היו קשים, ועסקו בנושאים רגישים פוליטית, שימש פלייב לרוב כאתנחתא הקומית.
לעיתים ניתן לו להיות הזמר המוביל (על אף שבתפקיד זה שימש לרוב צ'אק די) וכן ניגן במגוון כלים, לרוב בתופים.
ב-1989 הוציאה הלהקה את הסינגל הפוליטי "Fight the Power" וכבר הייתה אז במעמד של כוכבי על.
צ'אק די היה קולה של הלהקה, ודאג ליחסי הציבור, ופלייב היה חלק מהופעתה הססגונית של הלהקה.
פלייב פיתח לעצמו סגנון אקסטרווגנטי, שכלל בגדים בצבעים צעקניים, שעון ענקי הנתלה מצווארו (דבר שהחל כבדיחה על חשבון טכנאי שהיה לובש שעון עצר זעיר בשרשרת על צווארו), משקפיים ענקיות, פה מלא בשיני זהב, ולעיתים קסדה עם קרניים.
יחסי האנוש בלהקה היו מתוחים, ופלייב פיתח סכסוך עם פרופסור גריף שהתנגד לסגנונו הצעקני, ודרש כי הלהקה תדבק בקו פוליטי רציני ומאתגר.
ב-1990 לאחר שהואשם בהערות אנטישמיות, עזב גריף את הלהקה.
פאבליק אנמי היו להקה חלוצית בעולם ההיפ הופ באמירה הפוליטית, החברתית והתרבותית שלהם.
הם היו להקת ההיפ הופ הראשונה שביססה את תדמיתה על העמדה הפוליטית שלה, ובעקבותיה באו רבים אחרים.
הלהקה יצאה למסעות הופעות בעולם והגיעה לקהל אוהבי היפ הופ במקומות רבים באירופה ובאסיה.
היא גם הביאה לשינוי בתפוצת המוזיקה באינטרנט כשהייתה אחת הלהקות הראשונות שהוציאו אלבום שלם רק בפורמט MP3.
הלהקה שילבה בין להקות מטאל והיפ הופ, והייתה בין היוצרות המוקדמות בז'אנר הראפ מטאל כששיתפה פעולה עם להקת הת'ראש מטאל אנתרקס בתחילת שנות ה-90 והביאה את ההיפ הופ, ואת הפוליטיקה השחורה המיליטנטית לקהל המטאליסטים שלא הכיר אותם עד אז.
הלהקה ממשיכה להקליט ולהופיע, אם כי הפופולריות שלהם דעכה לקראת אמצע שנות ה-90. בתקופה זו נעצר פלייבור פלייב מספר רב של פעמים באישומים הנוגעים לסמים.
פלייב נכנס לטיפול גמילה לאחר שלקח מנת יתר ב-1997 וטען כי מאז אינו משתמש בסמים.
לאחר עליית הפופולריות האישית של פלייב, בעקבות הופעותיו הטלוויזיוניות, הקליט פלייב אלבום סולו בשם "פלייבור פלייב", בשנת 2006. האלבום כלל חומר שהקליט מזה שנים, כאשר הרצועה הישנה ביותר באלבום הוקלטה בשנת 1999. האלבום זכה להצלחה בינונית ולביקורות מעורבות.
בתחילת שנות ה-2000 נראה היה כי פלייבור פלייב נשכח, וכי העניין בו ובמעשיו פסק.
על אף שהמשיך לשיר ולהקליט במסגרת פאבליק אנמי והמשיך לעבוד על אלבום הסולו שלו, לא עורר עוד כל עניין בקהל הרחב.
בשנת 2004 הצטרף לעונה השלישית של התוכנית "החיים הסוריאליסטים" בערוץ המוזיקה VH1. התוכנית היא תוכנית ריאליטי בפורמט מוכר מתוכניות כ"העולם האמיתי", בו מוכנסת קבוצה של אנשים לבית בודד, והתוכנית מתעדת הן את עמידתם במיני משימות הניתנות להם, והן את יחסיהם הבין אישיים.
תוכנית זו התמקדה בסלבריטאים שחלף זמנם.
הופעתו בתוכנית זו גררה אחריה הופעות טלוויזיוניות רבות בסדרות בת, וסדרות בת של סדרות בת, המתמקדות בדמותו של פלייבור פלייב וביחסיו עם הסובבים אותו, במיוחד עם נשים.
פלייבור פלייב הופיע בעונה השלישית של הסדרה.
עונה זו של הסדרה זכתה להצלחה, וכך גם גבר העניין בפלייבור פלייב ובמערכת היחסים שלו עם בריג'יט נילסן, שהובילה לצילומי סדרת ריאליטי המתמקדת אך בחייהם של השניים.
הצלחת מערכת היחסים של פלייבור פלייב ונילסן, הביאה את אנשי ערוץ VH1 להחלטה על שידור סדרת ריאליטי המתמקדת בחיי השניים.
חייו האישיים של פלייבור פלייב היו עד אז סוערים למדי, והיו לו שישה ילדים מארבע נשים שונות.
נילסן אף היא הייתה ידועה בשל מערכות היחסים הסוערות שקיימה.
הסדרה הוקרנה ב-9 בינואר 2005 בערוץ VH1 ושודרה במשך כארבעה חודשים.
הפרקים כללו במיוחד מריבות וצעקות בין פלייבור פלייב ונילסן, על בסיס קנאה הדדית, כמו גם סצנה מכוערת במיוחד בין פלייבור פלייב, שלושה מילדיו ואמם.
שותפו של פלייבור פלייב לפאבליק אנמי, צ'אק די.
כתב כי רשת VH1 אשמה ב"Flavsploitation" (משחק מילים באנגלית המשלב את "פלייב" ו"ניצול"), וכי הסצנה בה רב פלייב עם ילדיו ואמם אינה ראויה לשידור.
עצומה שהוגשה לאנשי VH1 בניסיון למנוע את שידור התוכנית, לא הצליחה למנוע את השידור.
בסופה של התוכנית, נפרדו פלייבור פלייב ונילסן, כאשר נילסן שבה לארוסה האיטלקי, מטיה דייסי.
משנותר פלייבור פלייב "ללא אהבה" לאחר פרידתו המתוקשרת מנילסן, הוחלט ליצור לו סדרה משלו, בנוסח "הרווק" בה תתחרינה מועמדות על לבו.
הסדרה, שנקראה "טעם האהבה" (Flavor of Love, משחק מילים על שמו של פלייבור פלייב), זכתה לשלוש עונות, והוקרנה בין 2006 ל-2007. הסדרה זכתה למספר "סדרות בת" המתמקדות במתחרות בסדרה ועלילותיהן.
הסדרה, וסדרות הבת שלה, שודרו בישראל בערוצי yes stars (לרוב בערוץ Yes Stars Real, המשדר אך ורק סדרות "ריאליטי" בחודשים יולי ואוגוסט), בסמוך לאחר שידורן בארצות הברית.
הסדרה זכתה לרייטינג הגבוה ביותר בתולדות ערוץ VH1, והצליחה במיוחד בקרב אפרו אמריקאים.
הסדרה נחשבה לסדרה בטעם רע במיוחד, וחוקר התקשורת בראד אדגייט התבטא כי "רק אלוהים יודע למה הסדרה כה פופולרית".
הפורמט של הסדרה היה פשוט, והושפע מסדרות כ"הרווק" (או קחי אותי שרון) פלייבור פלייב ומספר רב של מתחרות חיו באחוזה מפוארת באנסינו שבקליפורניה, ומדי שבוע הודחה אחת המתחרות, עד שנותרה אחת שהוכרזה כבת זוגו של פלייבור פלייב.
המתחרות התחרו במספר משימות שבחנו כביכול את התאמתן להיות בת זוגו של פלייב, יצאו עמו לפגישות, ואף התנשקו והתחבקו עמו בצורה אינטימית.
בבחירה ביניהן נעזר פלייבור פלייב בעוזר אישי בשם ריק, וכן בבת זוגו לשעבר נילסן, באמו, אנה דרייטון, ובמתחרות מהעונות הקודמות של אותה הסדרה.
בסוף כל פרק נערך טקס, בו קיבלו המתמודדות שלא הודחו שעון ענקי, והצהירו על נאמנותן ואהבתן חסרת הגבולות לפלייבור פלייב.
כאשר נותרות שלוש מתמודדות נוסע עמן פלייבור פלייב ליעד נחשק מחוץ לארצות הברית במקסיקו, בליז או בריביירה הצרפתית ושם הוא בוחר ביניהן.
המתחרות קיבלו כינויים (בטענה, כביכול, שלפלייבור פלייב זיכרון גרוע לשמות) שדבקו בהן במהלך כל הסדרה.
כך, למשל, כונתה הזוכה בעונה הראשונה בשם "הופז" (Hoopz) בשל חיבתה למשחק הכדורסל, הזוכה בעונה השנייה כונתה "דלישיז" (Deelishis) בשל היותה, כביכול, עסיסית, ואילו הזוכה בעונה השלישית כונתה "דבר 2" (Thing 2) בשל היותה חלק מצמד תאומות.
חלק ניכר מהתוכנית הוקדש לתככים בין הבנות, שהפגינו נימוסים גרועים במופגן, רבו, קיללו והכו זו בזו, והרבו בשתיית אלכוהול כאשר נרמז כי המדובר בנשים ממעמד חברתי נמוך, שזו הזדמנותן להגיע לתהילה.
לאחר סיום הקלטת הפרקים מוקלט פרק "איחוד" בו מועלים קטעים נבחרים מהסדרה והצופים יכולים לבדוק האם מערכת היחסים החזיקה מעמד.
פלייבור פלייב לא הצליח לקיים מערכת יחסים ארוכת טווח עם אף אחת מהזוכות, על אף שהצהיר בתחילת העונה השלישית של הסדרה כי זו העונה האחרונה, וכי הפעם ימצא את בחירת לבו.
הסדרה הולידה מספר רב של סדרות בת.
אחת המתחרות, טיפאני פולארד, המכונה "ניו יורק" שהגיעה פעמיים לגמר, אך סולקה על ידי פלייבור פלייב בטענה כי היא דומה מדי לאמה, קיבלה תוכנית משלה בשם "אני אוהב את ניו יורק" בה בחרה במשך שתי עונות בגבר חלומותיה.
תוכנית נוספת בכיכובה היא "ניו יורק הולכת להוליווד" המתעדת את נסיונותיה לקדם קריירת משחק.
נימוסיהן הגרועים של הבנות הביאו לתוכנית בשם "בחורות טובות", ובאנגלית "Charm School", או "בית ספר לנימוסים", בה נבחרה מבין המתמודדות שהודחו זו שהפגינה את השיפור הרב ביותר באישיותה ובנימוסיה וקיבלה פרס כספי.
תוכנית נוספת מסוג זה "אני אוהב כסף" הפגישה מתמודדים משני המינים, שהתחרו בתוכניות "טעם האהבה","אני אוהב את ניו יורק" ו"רוק ואהבה" שהתמודדו על פרס כספי בפורמט של תוכנית ריאליטי רגילה.
בשנת 2008 השתתף פלייב בצוות הסדרה "תחת גג אחד", לצידו של הקומיקאי קלי פריין.
פריין משחק סוכן נדל"ן מצליח ומרובע, שאחיו הגדול, כלווסטר, אותו משחק פלייבור פלייב, משתחרר מהכלא ועובר לגור עמו בביתו.
עונה אחת של הסדרה, ובה 13 פרקים, שודרה בערוץ "My Network TV", שהוא הערוץ הקטן מבין ששת הערוצים המסחריים הכל-ארציים בארצות הברית, בין אפריל 2008 לינואר 2009.
משחקי פלייאוף, משחקי סוף עונה, משחקי גמר או משחקי הצלבה בליגות ספורטיביות ובתחרויות ספורט בין-לאומיות, הם משחקים הנערכים בתום העונה הסדירה או בתום סדרת משחקים, על מנת להכריע בדבר זהות אלופת הליגה או תואר כבוד אחר (למשל: מדליה, גביע וכדומה).
השיטה מקובלת מאוד בליגות המקצועניות בצפון אמריקה, בתחרויות ספורט בין-לאומיות כגון המונדיאל וההמשחקים האולימפיים ובענפי ספורט פופולריים דוגמת טניס וכדורסל.
שיטת גביע (נוקאאוט) (בתרגום חופשי: מכת מחץ) – בשיטה זו הצדדים נפגשים למשחק אחד אשר מכריע את זהות העולה לשלב הבא.
הצד המפסיד מודח מהמשך התחרות.
דוגמאות: משחקי גביע עולמיים ותחרויות בין-לאומיות, טורנירי טניס, ליגת ה-NFL, טורניר כדורסל המכללות וכו'.
שיטת בית וחוץ – בשיטה זו נערכים שני משחקים בלבד בין הצדדים, כשבכל משחק מארח אחד הצדדים.
ההתמודדות מוכרעת בכמות הניצחונות (כשאחד הצדדים מנצח פעמיים) או הפרש ניקוד (כשאחד הצדדים הפסיד בהפרש מסוים במשחק הראשון אך ניצח בהפרש גדול יותר במשחק השני).
כשאין הכרעה אריתמטית בהתמודדות מסוג זה נוהגים להשתמש בשורה של שוברי שוויון דוגמת חוק שערי חוץ, בעיטות עונשין, שער זהב/כסף או משחקוני שובר שוויון.
סדרת פלייאוף או שיטת הטוב מ...
– בשיטה זו נערכת סדרת משחקים אי זוגית (בשיטת בית וחוץ) בין שני הצדדים כשלאחד מהם יש את יתרון ביתיות בסדרה – בדרך כלל יתרון הביתיות ניתן לקבוצה שהשיגה מאזן טוב יותר של הצלחות בעונה הסדירה.
הסדרה מוכרעת כאשר אחד הצדדים מנצח במספר המשחקים המינימלי לניצחון בסדרה (למשל: 2 ניצחונות בשיטת הטוב מ-3, 4 ניצחונות בשיטת הטוב מ-7 וכו').
דוגמאות: פלייאוף ה-NBA, ה-MLB וכדומה.
פליי דובאי היא חברה לטיסות חסך שמקורה באיחוד האמירויות הערביות.
בסיס הפעולה המרכזי שלה נמצא בנמל התעופה הבינלאומי דובאי.
Flydubai מציעה טיסות זולות כ-124 יעדים במזרח התיכון, אפריקה, אסיה ואירופה.
החברה נוסדה במרץ 2008 על ידי אחמד בן סעיד אל מכתום, יו"ר חברת התעופה אמירטס.
ביולי אותה שנה חתמה החברה עם בואינג על חוזה לאספקת 50 מטוסי בואינג 737-800, בשווי העסקה 4,000,000,000 דולר.
בשנת 2009 שכרה מחברת הליסינג האוסטרלית Babcock & Brown ארבעה מטוסי בואינג 737-800, והיא החלה לפעול ביוני 2009.
ב-19 במרץ 2016 התרסק מטוס בואינג 737-800 שהיה בטיסה 981 של החברה מעל העיר רוסטוב על הדון שברוסיה.
הטיסה הייתה בדרכה מדובאי ועליה 62 נוסעים ואנשי צוות, שנספו כולם בהתרסקות המטוס.
צי המטוסים של החברה נכון ל-2026:
בנובמבר 2020 הודיעה החברה על פתיחת קו בין נמל התעופה דובאי לנמל התעופה בן-גוריון, הקו החל לפעול ב-26 בנובמבר 2020 בתדירות של 3 טיסות יומיות במטוסי הבואינג 737-800 של החברה.
החל מאמצע דצמבר 2020 הקו פעל בתדירות של 4 טיסות יומיות.
בנובמבר 2021 החברה חזרה להפעיל 4 טיסות יומיות.
אל הטורניר מעפילות 8 הקבוצות בעלות מאזן הניצחונות הגבוה ביותר בכל אחד מהאזורים – המזרחי והמערבי.
כל אחת מסדרות הפלייאוף – רבע גמר אזורי, חצי גמר אזורי, גמר אזורי וגמר הליגה – נערכת בשיטת "הטוב משבעה משחקים".
כל עונה בליגת ה-NBA מחולקת לשלושה שלבים: העונה הסדירה, טורניר הפלייאין אין וטורניר הפלייאוף.
במהלך העונה הסדירה משחקת כל קבוצה ב-82 משחקים, ובסיומה מעפילות 6 הקבוצות בעלות המאזן הטוב ביותר בכל אחד מהאזורים – המזרחי והמערבי – ישירות אל שלב הפלייאוף.
ארבע הקבוצות הבאות מכל אזור, הממוקמות בין 7 ל-10 הולכות לשחק בטורניר הפלייאין, שממנו שתי הקבוצות המנצחות בטורניר מכל אזור עולות גם הן לשלב הפלייאוף.
באם שתי קבוצות מחזיקות במאזן זהה בסיום העונה הסדירה, הדירוג ביניהן נקבע לפי שוברי השוויון הבאים:
מאזן הניצחונות במשחקים בין שתי הקבוצות.
קבוצה אשר סיימה בראש הבית שלה מדורגת לפני קבוצה שלא סיימה ראשונה בבית.
אם הקבוצות משחקות באותו בית – מאזן הניצחונות במשחקים מול יתר קבוצות אותו הבית.
מאזן הניצחונות במשחקים מול יתר קבוצות האזור.
מאזן הניצחונות במשחקים מול קבוצות פלייאוף מאותו האזור.
מאזן הניצחונות במשחקים מול קבוצות פלייאוף מהאזור השני.
הפרש נקודות כולל לאורך העונה הסדירה.
הקבוצה בעלת המאזן הטוב ביותר בכל אחד מהאזורים מתמודדת בשלב הפלייאוף הראשון מול הקבוצה השנייה שניצחה בטורניר הפלייאין באותו האזור, בעוד המדורגת שנייה מתמודדת מול הקבוצה הראשונה שניצחה בטורניר הפלייאין, השלישית מתמודדת מול השישית, והרביעית מתמודדת מול החמישית.
בשלב הפלייאוף השני (חצי הגמר האזורי) משחקת המנצחת בין המדורגת ראשונה לשמינית מול המנצחת בין המדורגת רביעית לחמישית, בעוד המנצחת בין המדורגת שנייה לשביעית משחקת מול המנצחת בין המדורגת שלישית לשישית.
בגמר האזורי מתמודדות שתי הקבוצות מכל אזור אשר ניצחו בשתי סדרות הפלייאוף הראשונות, והזוכה בסדרה ביניהן מוכתרת כ"אלופת האזור המזרחי/המערבי".
בגמר הליגה משחקות ביניהן שתי האלופות האזוריות, והמנצחת מוכתרת כאלופת ה-NBA.
כל סדרות הפלייאוף משוחקות במבנה של "הטוב משבעה משחקים", כלומר שתי הקבוצות משחקות ביניהן עד שאחת מהן מנצחת ארבעה משחקים, ובכך מעפילה לסיבוב הבא (אם אחת הקבוצות הגיעה לארבעה ניצחונות לפני המשחק השביעי, לא מתקיימים יתר משחקי הסדרה).
סדר המשחקים בכל סדרה מתקיים במבנה של 2–2–1–1–1, כלומר הקבוצה בעלת יתרון הביתיות מארחת את משחקים 1, 2, 5 ו-7 והיריבה מארחת את משחקים 3, 4 ו-6.
עד עונת סדרות הסיבוב הראשון נערכו במתכונת של "הטוב מחמישה משחקים", לעומת יתר הסדרות אשר נערכו במתכונת של הטוב משבעה משחקים.
עד עונת התקיימה סדרת משחקי גמר הפלייאוף במבנה של 2–3–2, כאשר הקבוצה בעלת יתרון הביתיות אירחה את משחקים 1, 2, 6 ו-7 והיריבה את משחקים 3, 4 ו-5.
ניו יורק ניקס ומיאמי היט הן הקבוצות היחידות שהעפילו לגמר ה-NBA כמדורגות במקום השמיני באזור שלה, לאחר שעשו זאת בפלייאוף ובפלייאוף בהתאמה.
יוסטון רוקטס היא המדורגת הנמוכה ביותר אשר זכתה באליפות ה-NBA, לאחר שעשתה זאת בפלייאוף כמדורגת שישית במערב.
בכך הפכה יוסטון לאלופה היחידה אשר לא החזיקה ביתרון ביתיות באף סדרת פלייאוף.
בפלייאוף קבעה גולדן סטייט ווריורס את רצף הניצחונות הארוך ביותר בפלייאוף, כאשר ניצחה ב-15 משחקים רצופים.
שיקגו בולס היא הקבוצה היחידה אשר העפילה לגמר ה-NBA יותר מפעם אחת, ומעולם לא הפסידה בו (6–0).
שיא נקודות: מייקל ג'ורדן, 63 נקודות במדי שיקגו בולס מול בוסטון סלטיקס ב-20 באפריל 1986.
שיא אסיסטים: מג'יק ג'ונסון במדי לוס אנג'לס לייקרס מול פיניקס סאנס ב-15 במאי 1984, וג'ון סטוקטון במדי יוטה ג'אז מול לוס אנג'לס לייקרס ב-17 במאי 1988, עם 24 אסיסטים כל אחד.
פלייבליה (במונטנגרית: Пљевља) היא עיר השוכנת בצפון מונטנגרו, ומשמשת כבירת מחוז פלייבליה.
ממוקמת כחמישה קילומטרים דרומית לגבול עם סרביה.
על פי מספר התושבים בעיר, מדורגת פלייבליה שלישית ברשימת הערים הגדולות במונטנגרו.
בסביבות העיר התגלו עדויות פרהיסטוריות ליישוב בעידן הקרח.
במערת מליסינה הסמוכה לעיר, התגלו ראיות הנחשבות למוקדמות ביותר בחלק זה של אירופה.
בני האדם המודרניים הראשונים שהתגוררו באזור בו שוכנת כיום העיר, היו שבטים אילירים, הם חיו שם עד לפלישת האימפריה הרומית במאה ה-1. הרומאים בנו על חורבות העיר האילירית את המוניקיפיום S.
העיר הרומית הייתה העיר השנייה בגודלה בשטח בו שוכנת כיום מונטנגרו, (אחרי דוקליה).
בעיר היה מסחר גדול, והיא הייתה המרכז הדתי של הפרובינקיה הרומית דלמטיה.
מתקופה זו נמצאו שרידים רבים, הבולט שבהם הוא גביע זכוכית מעוטר בחוטי זכוכית כחולים, הנחשב ליחיד מסוגו בעולם.
הסלאבים כבשו את העיר במאה השישית, והם בנו עיר בשם ברזניצ'ה (Breznica).
העיר פרחה במשך מאות שנים, והיא הפכה לאחת הערים המרכזיות במדינה הסרבית הצעירה רשקה.
מיקומה של העיר, על אם הדרך המוליכה מדוברובניק, קוטור, וטריאסטה לקונסטנטינופול, סרייבו, ובלגרד, תרמה לשגשוגה של ברזניצ'ה, ובשנת 1338 החלו לגבות מכס מהעוברים בעיר.
במאה ה-14 נקראה העיר בשתי שמות ברזניצ'ה ופלייבליה.
בשנת 1368 כבש את העיר הז'ופאן הסרבי ניקולה אלטומנוביץ', והוא שלט בה עד לשנת 1373. בין השנים 1373–1435, נשלטה העיר על ידי מספר מלכים בוסנים.
ומ-1435 שלט בה הדוכס סטייפן ווקאסיץ' קוסאצ'ה, עד ה-1 בספטמבר 1462 אז כבשו אותה העות'מאנים.
שמה החדש; פלייבליה, לא היה בשימוש זמן רב.
לאחר שכבשו העות'מאנים את העיר, הם שינו את שמה לטסילז'ה.
במאה ה-15 וה-16 נבנו מבנים רבים בעיר.
ב-1465 נבנה מנזר בעיר, ב-1569 נבנה מסגד על שם חוסיין פאשה, ובמהלך המאה ה-16 נבנתה מערכת הביוב העירונית.
בשנת 1572 העבירה האימפריה העות'מאנית את סנג'ק הרצגובינה מפוצ'ה לטסילז'ה, דבר שגרם לעיר להתפתח במהירות.
במאה ה-17 נבנה בית הספר המוסלמי הראשון.
הקונסול הרוסי שביקר בעיר במאה ה-19 כתב, כי פלייבליה היא עיר מזרחית יפה עם גנים, מזרקות, מסגדים, וכנסיות, ומתגוררים בה כ-7,000 תושבים ביותר מ-800 בתים.
לאחר שתי שרפות גדולולת שהחריבו את רוב העיר והרסו את כלכלתה, העבירו העות'מאנים בשנת 1833 את הסנג'ק למוסטר, דבר שגרם לדעיכה של העיר.
בשנת 1875, לאחר התקוממות שנכשלה, החלה הגירה המונית מפלייבליה לאגן נהר דרינה ולולייבו, ואוז'יצה שבמרכז סרביה.
בשנת 1878 נכבשה פלייבליה על ידי האימפריה האוסטרו-הונגרית, יחד עם שאר אזור סנג'ק.
על פי הסכם ממאי 1879, השלטון בעיר, כבכל אזור סנג'ק נשאר בידי העות'מאנים, אך האוסטרים הורשו להחזיק צבא בעיר.
חמשת אלפי אנשי הצבא האוסטרו-הונגרי, שהוצבו בעיר יחד עם נשותיהם וילדיהם, פתחו עידן חדש לעיר.
האוסטרים הפכו את פלייבליה לעיר מערבית מודרנית, עם בתי מלון, חנויות, תיאטרון, ואירועי תרבות.
האוסטרים הוציאו את כוחותיהם מהעיר בשנת 1908, תמורת הסכמתם בשתיקה של העות'מאנים לסיפוח בוסניה הרצגובינה במסגרת משבר בוסניה.
באוקטובר 1912 כבשה מונטנגרו את העיר, בה נפגשו כוחות סרביה ומונטנגרו, שתקפו את אזור סנג'ק משני צידיו.
העיר צורפה לממלכת מונטנגרו ב-1913, ולאחר מלחמת העולם הראשונה לממלכת יוגוסלביה.
בספטמבר 1943 הודיעו הפרטיזנים של טיטו על כיבוש העיר מידי הגרמנים.
על פי מפקד האוכלוסין שנערך בשנת 2011, התגוררו במחוז פלייבליה 30,786 תושבים:
פלייבליה היא אחת הערים הצומחות במונטנגרו, תחנת הכוח בעיר אחראית ל-45% מתצרוכת החשמל במדינה.
סמוך לעיר ממוקמים המכרות הגדולות במדינה, בהם חוצבים פחם, אבץ, ועופרת.
התעשייה המכניסה ביותר היא תעשיית העץ, תושבים רבים עוסקים בחקלאות.
ענף מכניס נוסף הוא תיירות אקולוגית.
קבוצת הכדורגל של העיר; רודאר פלייבליה (FK Rudar Pljevlja), משחקת בליגת העל של מונטנגרו.
הכבישים הראשים היוצאים מהעיר הם לסרייבו שבבוסניה והרצגובינה, בלגרד שבסרביה, ופודגוריצה ושאר מונטנגרו על הכביש העובר על הגשר מעל נהר טרה.
תחנת הרכבת הקרובה לעיר נמצאת בעיר הסרבית פרייפוליה (Prijepolje), המרוחקת כ-40 קילומטרים.
פלייבק הוא רומן מאת ריימונד צ'נדלר, שיצא בשנת 1958. גיבור הספר הוא גיבורו הקבוע של צ'נדלר, הבלש הפרטי פיליפ מרלו ולשעבר חוקר במשרד התובע המחוזי של לוס אנג'לס.
עלילת הספר נפתחת כאשר הבלש הפרטי פיליפ מרלו נשכר ידי קלייד אומני, עורך דין מכובד, לעקוב אחרי בטי מייפילד, יפהפייה מסתורית הנמלטת ממשהו לתחנת רכבת.
אומני מייצג לקוח המתעקש להישאר אנונימי ומסרב לחשוף את הסיבה לחקירה, מה שמעורר מיד את חשדו של הבלש.
שני גברים נוספים עוקבים אחר אותה אישה, וגם הם לא מעוררים את חשדו של מרלו.
החקירה מביאה את מרלו בעקבות היפהפייה המסתורית לעיירת הנופש "אזמרלדה", ולמשחק של שקרים וזהויות מתחלפות.
מרלו נדרש לתמרן בין שתי חקירות ולהתמודד עם נבלים מסוגים שונים ובכלל זה שוטרים מושחתים, שיכורים, סחטנים ואנשי החברה הגבוהה של העיירה, המנסים למנוע את גילוי סודותיהם הכמוסים.
הוא לא בררן לגבי טיב המשקה שלו פרט לכך שיוגש בכוס, אם כי גם את העיקרון הזה הוא מוכן לנטוש לעיתים עבור משקה הגון.
פְּלַייְד קָמְרִי (בוולשית: Plaid Cymru, "המפלגה הוולשית"; באנגלית: Plaid Cymru - The Party of Wales) היא מפלגה ולשית הקוראת למתן עצמאות לוויילס ולחיזוק השפה והתרבות המקומיות.
היא קמה ב-1925 וזכתה במושב הראשון שלה בבית הנבחרים הבריטי בבחירות 1966. בבחירות הכלליות בבריטניה (2017) היא קיבלה ארבעה מושבים (ו-164,466 קולות) בבית הנבחרים, מתוך ארבעים מחוזות הבחירה הוולשיים.
יש לה עשרה מתוך שישים ב.
כמו כן, יש לה שני נציגים בבית הלורדים.
המנהיגה הנוכחית, מאז 2012, היא ליאן ווד.
המצע של פלייד קמרי קורא לחיזוק המוסדות המקומיים הוולשיים ולקבלת עצמאות הדרגתית, כחברה מלאה באו"ם, תוך היוותרות באיחוד האירופאי; לכלכלת רווחה המבוססת על גישה סוציאל-דמוקרטית מתונה; ולשימור וחיזוק השפה והתרבות הוולשיות, תוך שאיפה לדו-לשוניות מלאה, בפועל ולא רק מכח חוק, עם האנגלית השלטת.
המפלגה הוקמה ב-5 באוגוסט 1925 מאיחוד שתי תנועות לאומיות, "התנועה הוולשית" ו"הצבא לשלטון עצמי לוויילס".
המזכיר הכללי הראשון היה יו רוברט-ג'ונס, והנשיא היה לואיס ולנטיין.
דמות בולטת נוספת לצדם הייתה המשורר והמחזאי הוולשי סאונדרס לואיס.
הם היו סיעה זעירה וכמעט ולא גרפו קולות בנסיונותיהם המועטים להיכנס לפרלמנט.
בנשיאותו של גווינבר אוואנס, שנכנס לתפקיד ב-1945, הפכה פלייד לכח משמעותי יחסית בזירה הוולשית.
ב-1959 היא התמודדה על רוב המושבים במדינה וזכתה ב-5.2% מהקולות (77,571 מצביעים); ב-1966 הצליח אוואנס עצמו להיבחר לפרלמנט בבחירות חוזרות, לאחר שנכשל בכלליות, והיה לחבר הראשון מטעמה בווסטמינסטר.
ב-1970 העמידה פלייד מועמדים בכל המחוזות הוולשיים וגרפה 11.5% מהמצביעים (175,016 איש, המספר הגבוה ביותר עד 2001).
בבחירות הכלליות בפברואר 1974 הכניסה לראשונה נבחרים ישירות לבית הנבחרים, שני מושבים.
כשנערך סיבוב נוסף כעבור שמונה חודשים, עקב השוויון בין הלייבור והשמרנים, זכתה בשלושה.
המפלגה ספגה מהלומה כשהציבור דחה ברוב גדול את ההצעה להקמת אספה לאומית במשאל-עם ב-1979. אוואנס הוחלף ב-1981 ופלייד קמרי ערכה בחינה-מחדש של יעדיה, שהתבטאה גם באימוץ מצע סוציאליסטי מתון במהלך העשור.
בבחירות 1992 הגיעה המפלגה לשיא כוחה, ארבעה מושבים, הישג שהצליחה לשמר בסיבובים של 1997 ו-2001. באחרון הגיעה למספר הגבוה ביותר של קולות אי-פעם, 195,893. ב-1997 הושג רוב דחוק של 50.3% במשאל עם נוסף על הקמת אספה לאומית, ובבחירות הראשונות אליה הייתה פלייד קמרי לשנייה בגודלה אחרי הלייבור, עם 17 מושבים.
ב-1999 הצליחה - לאחר שנכשלה בכך מאז 1979 - להיכנס לפרלמנט האירופי וזכתה בשני מקומות מהחמישה השמורים לוויילס.
כוחה באספה הלאומית פחת ל-12 בבחירות 2003, עלה ל-15 ב-2007. בבחירות ב-2011 היא התדרדרה ל-11 מושבים ולמעמד השלישית בגודלה בלבד.
היא חברה בקבוצת "הברית האירופאית החופשית", המקדמת מיעוטים לאומיים שונים בפרלמנט האירופי.
פלייטיקה היא חברה ישראלית בשליטה סינית, המפתחת משחקי רשת.
נכון לשנת 2022 לחברה משרדים ב-13 מדינות, בהם מועסקים יותר מ-3,000 עובדים.
מטה החברה נמצא בהרצליה ומועסקים בו כ-800 עובדים.
החברה הוקמה בשנת 2010 בידי רוברט אנטוקול ואורי שחק (בנו של אמנון ליפקין-שחק).
במאי 2011 נמכרה החברה לחברת המשחקים האמריקנית סיזרס (Caesars) , בסכום המוערך בין 80 ל-90 מיליוני דולרים, באמצעות מותג הקזינו של החברה "Harrah's".
מי שגילה את החברה הישראלית והוביל את המהלכים לרכישתה היה מיץ' גרבר שעמד אז בראש חטיבת הבידור האינטראקטיבי החדשה של סיזרס.
אנטוקול נותר לכהן כמנכ"ל פלייטיקה כיחידה עצמאית בתוך סיזרס.
הכנסותיה של פלייטיקה היו בגידול מתמיד מאז נרכשה בידי סיזרס; בשנת הרכישה הן עמדו על 54 מיליון דולר, ב-2014 על 549 מיליון דולר, וב-2015 על 725 מיליון דולר.
בשנת 2015 אורי שחק פרש מהחברה והקים את חברת ביץ' בם.
ההכנסות בשנת 2021 עמדו על 2.37 מיליארד דולר והרווח התפעולי על 387 מיליון דולר.
ביולי 2016 נרכשה פעילות החברה בידי קונסורציום סיני, לפי שווי של 4.4 מיליארד דולר.
בין השותפות ברכישה, קרן ההשקעות "Yunfeng Capital" מקבוצת עליבאבא של איש העסקים הסיני ג'ק מא.
ב-15 בינואר 2021 מניות החברה החלו להיסחר בנאסד"ק, לפי שווי של כ-11.7 מיליארד דולר.
מאז שנת 2020 פלייטיקה היא נותנת החסות הראשית של מכבי תל אביב בכדורסל.
בדצמבר 2022 פיטרה החברה כ-15% מסך העובדים שלה.
צמיחת החברה נעשתה גם באמצעות רכישות:
בפברואר 2014 רכשה החברה את חברת המשחקים הישראלית-בריטית פסיפיק אינטראקטיב, מפתחת המשחק House of Fun.
בספטמבר 2015 רכשה החברה את חברת המשחקים הישראלית Big Blue Parrot, המפתחת משחקי פוקר חברתיים.
בפברואר 2017 רכשה החברה את חברת הפרסום המקוון הישראלית אדיטור (Aditor).
באוקטובר 2017 רכשה החברה את חברת המשחקים הישראלית Jelly Button (ג'לי באטן גיימס בע"מ).
בתחילת 2023 סגרה פלייטיקה את פעילות ג'לי באטן.
בדצמבר 2018 רכשה החברה את חברת המשחקים הגרמנית Wooga, העוסקת במשחקי קז'ואל.
בינואר 2019 רכשה החברה את חברת המשחקים האוסטרית Supertreat, מפתחת המשחק Solitaire Grand Harvest.
באוגוסט 2019 רכשה החברה את חברת המשחקים הפינית Seriously, שמפתחת משחק מובייל פופולרי בשם Best Fiend.
באוגוסט 2021 רכשה החברה את חברת אפליקציות הגיימינג והלייפסטייל Reworks מפינלנד.
בספטמבר 2024 רכשה החברה את חברת משחקי המובייל הישראלית סופרפלאי (SuperPlay), תמורת 700 מיליון דולר ובנוסף תמורה מותנית ביעדים שעשויה להגיע ל-1.25 מיליארד דולר.
בשנים האחרונות, פלייטיקה התמודדה עם מספר תביעות ייצוגיות בטענה כי משחקי הקזינו שלה מהווים הימורים בלתי חוקיים וכוללים אלמנטים ממכרים.
בשנת 2018, התמודדה החברה עם תובענה ייצוגית בוושינגטון שהסתיימה בהסדר פשרה של 38 מיליון דולר, שכלל התחייבות לספק מידע על התמכרויות להימורים ולפתח כלי חסימה עצמית למכורים.
במסגרת תובענה ייצוגית נוספת שהוגשה ב-2022 בישראל, הושגה פשרה בה התחייבה החברה להשקיע 700 אלף דולר למניעת מסחר בלתי חוקי בחשבונות משתמשים ולתרום 550 אלף שקל לארגון "ילדי המלחמה של כולנו".
כיום, פלייטיקה מתמודדת עם תובענה ייצוגית נוספת באלבמה, המנסה לקבוע תקדים משפטי ברמה הפדרלית.
החברה מפעילה בין היתר את המשחקים הבאים:
June's Journey - משחק חיפוש עצם
Best Fiends - משחק חשיבה ממוחשב
Pearl's Peril - משחק חיפוש עצם
Pirate Kings - משחק מזל בכיכובו של ז'אק ספינר, אהובתו ז'ולייט והנמסיס של שניהם, הקולונל פריז.
כולן דמויות מעולם הפנטזיה של הפיראט מאיסטנבול
Slotomania - מכונת מזל מסוג הימורים חברתיים
Switchcraft - משחק התאמת צבעים
Redecor - משחק עיצוב פנים
פלייטק היא חברה לפיתוח תוכנות להימורים באינטרנט, נוסדה בשנת 1999. החברה מספקת תוכנות לבתי קזינו מקוונים, משחקי פוקר באינטרנט ועוד, החברה נסחרת בבורסה לניירות ערך בלונדון, והיא מרכיב במדד הפוטסי 250.
החברה הוקמה על ידי המיליארדר הישראלי טדי שגיא יחד עם שותפים והיא מהמובילות בתחומה בעולם.
ב-2017 הודיעה פלייטק על רכישת קבוצת ACM המכונה אלפא תמורת 150 מיליון דולר.
חברה זו מתמחה בשירותי ניהול סיכונים ומסחר ללקוחות מוסדיים, והיא תסייע לפלייטק בפתרונות לניהול סיכונים ומסחר של לקוחות B2B.
בפברואר 2022 דחו בעלי המניות הצעה של חברת Aristocrat Leisure האוסטרלית לרכישת החברה ב-2.8 מיליארד דולר.
Flightradar24 (בתעתיק לעברית: פלייטרדאר24) הוא שירות שוודי מבוסס־רשת שמראה על מפה, בזמן אמת, נתוני טיסה של מטוסי נוסעים.
הנתונים כוללים נתיבים, נקודות מוצא ויעד, מספרי טיסה, סוגי מטוסים, מיקומים, גבהים, הכיוונים אליהם פונה המטוס, גבהים ומהירויות.
השירות גם יכול להראות שידורים חוזרים של טיסות קודמות לפי חברת תעופה, מטוס, סוג כלי טיס, אזור או שדה תעופה.
השירות אוגר את המידע ממקורות מרובים, אך מחוץ לארצות הברית רוב המידע מתקבל במיקור המונים ממתנדבים עם מקלטי ADS-B.
השירות הוקם כתחביב בשנת 2006 על ידי שני חובבי תעופה שוודיים.
השירות זמין באתר האינטרנט וביישומים לסמארטפונים ומחשבי טאבלט.
הגרדיאן מחשיב את השירות כ"סמכותי".
פלייטרדאר24 אוגרים נתונים משלושה מקורות:
המקור העיקרי הוא מספר גדול של מקלטי ADS-B קרקעיים, שאוספים נתונים מכל כלי טיס המצויד במשיב ADS-B שנמצא באזור שלהם, ומזינים את המידע לאינטרנט בזמן אמת.
המשיבים שבמטוסים משתמשים ב־GPS ועוד נתוני טיסה כדי לשדר אותות המכילים את רישום כלי הטיס, מיקום, גובה, מהירות ושאר נתוני הטיסה.
כ-65% מהמטוסים באירופה מצוידים במשדר ADS-B, אך בארה"ב האחוז נמוך בהרבה ועומד על 35%.
לדוגמה: כל מטוס של איירבוס מצויד במשדר ADS-B אבל מטוסי בואינג מסוג 707, 717, 727, 737-200, 747-100, 747-200, 747SP לא מצוידים במשדר ולכן הם בדרך כלל סמויים מן העין אלא אם החברה שמפעילה אותם התקינה משדר שכזה.
מקלט ADS-B טיפוסי כולל רכיב SBS-1 של חברת Kinetic Avionic ו-AirNav של חברת AirNav-systems ואלו המקלטים המופעלים על ידי מתנדבים, בעיקר חובבי תעופה.
אותות ADS-B יכולים להתקבל ולעלות לשירות על ידי רדיו מוגדר־תוכנה (SDR) זול, כמו אלה המבוססים על מקלט R820T שעולה $15.
המקור השני בחשיבותו הוא מולטילטרציה (טכניקה שידועה גם בשם ניווט היפרבולי) באמצעות מקלטים של פלייטרדאר24 (FR24).
כל סוגי המטוסים יהיו גלויים באזורים מכוסה על ידי MLAT, אפילו ללא ADS-B, אבל בזמן ש־99% מאירופה מכוסה, רק חלקים מארה"ב מכוסים.
יש צורך בלפחות ארבעה מקלטים כדי לחשב את מיקום כלי הטיס.
המידע החסר בארצות הברית משוחזר ממידע שמגיע באיחור של כ-5 שעות מרשות התעופה הפדרלית, אך המידע שמתקבל עלול שלא לכלול את רישום כלי הטיס ומידע אחר.
השירות חוסם מתצוגה חלק מהמידע של ה־ADS-B מטעמי "פרטיות ואבטחה" מטרות.
לדוגמה, המיקום של המטוס שמשמש את ממשלת יפן (המקביל היפני למטוסו של נשיא ארה"ב, אייר פורס 1) היה גלוי בשירות עד אוגוסט 2014, עד שמשרד ההגנה היפני ביקש שהמידע יחסם.
כעת, המידע על מיקומו ונתיבי טיסותיו של המטוס כבר לא גלוי באתר השירות.
השירות נוסד על ידי שני חובבי תעופה שוודיים בשנת 2006 בצפון ומרכז אירופה.
בשנת 2009 הם פתחו את השירות ואפשרו לכל אחד עם מקלט ADS-B מתאים לתרום נתונים.
השירות קיבל חשיפה נרחבת ב-2010, כאשר התקשורת הבין-לאומית הסתמכה עליו כדי לתאר את השיבוש בטיסה מעל צפון האוקיינוס האטלנטי ואירופה שנגרם על ידי הר הגעש אייאפיאטלאייקוטל.
בשנת 2014 השירות היה בשימוש של מספר ערוצי חדשות בעקבות מספר גבוה של התרסקויות מפורסמות; במרץ נעלמה טיסה 370 של מלזיה איירליינס, ביולי הופלה מעל אוקראינה טיסה 17 של מלזיה איירליינס, ובדצמבר נעלמה טיסה 8501 של אייר אסיה אינדונזיה.
פלייטרדאר24 דיווח כי תעבורת הרשת שלו גדל פי 50 מהרגיל וגרמה להאטה של המשתמשים.
בנובמבר 2015, דיווח הגרדיאן דיווח כי טיסה 9268 של מטרוג'ט שהייתה בדרכה מסנט פטרסבורג אל נמל התעופה הבינלאומי שארם א-שייח' "נשבר באוויר" בהתבסס על מידע שהיה זמין דרך פלייטרדאר24.
פלייטקרפוס (שם מדעי: Platecarpus; מילולית: "מפרק שטוח") הוא סוג זוחל ימי קדום מתקופת הקרטיקון ששייך למשפחת המוזאזאוריים.
המאובנים שלו נמצאו בארצות הברית, צפון אפריקה ובלגיה.
יצור זה הגיע לאורך משוער של 4.3 מטר והיה בעל סנפירים ארוכים, לסת מוארכת מלאה שיניים חדות וזנב בעל חוליות רבות.
מראהו הזכיר מעט לטאת כוח גדולה ובעלת סנפירים.
היצור נע במים בדומה לכמה כרישים.
בעבר סברו שהוא נע כמו צלופח גדול בתנועות איטיות.
כמו שאר המוזאזאורים הוא לא היה יכול לעלות ליבשה וייתכן שהשריץ צאצאים מפותחים במים.
ככל הנראה היצור היה ניזון מדגים ודיונונים ברחבי האוקיינוסים לצד מוזאזאורים גדולים יותר.
זוחל ימי זה הופיע בסרט מפלצות ים ובסדרה פלאווורלד.
פליימוביל: הסרט הוא סרט הרפתקאות-קומי צרפתי באנימציית תלת-ממד שיצא לאקרנים ב-7 באוגוסט 2019. הסרט מבוסס על מותג הצעצועים "פליימוביל".
ההורים של מרלה ואחיה הקטן צ'ארלי נהרגים בתאונה.
לאחר 4 שנים מרלה וצ'ארלי נשאבים לעולם פליימוביל.
שם צ'ארלי נחטף ומרלה יוצאת למסע מלא הרפתקאות כדי להציל את אחיה.
בדרך היא עוברת במערב הפרוע, פוגשת את נהג המשאית דאל, את הסוכן החשאי רקס דאשר ורובוט ידידותי.
דניאל רדקליף - רקס דאשר, סוכן סודי
ג'ים גפיגן - דאל, נהג משאית המזון
מייגן טריינור - הפיה הטובה
אדם למברט - הקיסר מקסימוס
הסרט עלה לאקרנים בצרפת ב-7 באוגוסט 2019, ובארצות הברית ובארצות נוספות ב-6 בדצמבר 2019.
הסרט נכשל בקופות וזכה לביקורות שליליות.
ג'ורדן טרל קרטר , ידוע בשם הבמה פלייבוי קרטי (Playboi Carti) הוא ראפר, זמר ופזמונאי אמריקאי.
המסע של Playboi Carti מהיותו אמן אנונימי להצלחה במיינסטרים התחיל ב-2011, כשהעלה מוזיקה לסאונדקלאוד תחת השם Sir Cartier.
בשנת 2013 שינה את שמו ל-Playboi Carti והחל להפיץ את המוזיקה שלו גם בפלטפורמות נוספות כמו Newgrounds.
פריצת דרך משמעותית בקריירה שלו התרחשה בשנת 2014, כשהצטרף לקולקטיב האנדרגראונד מאטלנטה בשם Awful Records, לאחר שפגש את המפיק Ethereal, אותו הוא זוקף לזכותו על פיתוח הצליל הייחודי שלו.
כאשר Carti החליט להתמקד במוזיקה באופן מלא, הוא עבר לניו יורק, שם גר זמנית אצל סוחר סמים שהכיר.
בזמן הזה, הוא פגש לעיתים קרובות חברים בקולקטיב המשפיע ASAP Mob, ועד מהרה הוצג בפני ASAP Bari, שהכיר לו את ASAP Rocky.
חיבור זה היה מכריע והוביל את Carti ללוות את Rocky בנסיעה לטקסס, מה שהאיץ עוד יותר את פריצתו בתעשיית המוזיקה.
בשנת 2015, Carti החל לצבור תשומת לב רחבה יותר בזכות הסינגלים "Broke Boi" ו-"Fetti" בהשתתפות Dash ו-Maxo Kream, שזכו להצלחה רבה בסאונדקלאוד והפכו אותו לדמות מוכרת בסצנת האנדרגראונד.
במקביל, הוא שיתף פעולה עם אמנים נוספים בסצנה, מה שהגדיל את השפעתו.
בעקבות ההצלחה, הוא הצטרף לסיבובי הופעות עם ASAP Ferg ו-Lil Uzi Vert, דבר שהוביל לחתימת חוזה עם חברת התקליטים Interscope Records בשנת 2016. באותה שנה, הוא גם הצטרף לקולקטיב AWGE של ASAP Mob, מה שחיזק את מעמדו כאחד האמנים המשפיעים בהיפ-הופ.
באפריל 2017 הוציא Playboi Carti את המיקסטייפ הראשון שלו שנקרא על שמו, וזכה להכרה רבה ממגזינים מוזיקליים מובילים כמו XXL, Pitchfork ו-Spin.
המיקסטייפ הגיע למקום ה-12 במצעד ה-Billboard 200, והניב שני סינגלים מצליחים: "Magnolia", שהגיע למקום ה-29 במצעד ה-Billboard Hot 100, ו-"Wokeuplikethis" עם Lil Uzi Vert, שהגיע למקום ה-76. כדי לקדם את המיקסטייפ, יצא Carti לסיבוב הופעות עם האמנים Gucci Mane ו-Dreezy.
במאי 2018 הוציא Carti את אלבום האולפן הראשון שלו, Die Lit, שהגיע למקום ה-3 במצעד ה-Billboard 200 עם מכירות של 61,000 עותקים בשבוע הראשון.
באוגוסט אותה שנה, הודיע על אלבום נוסף, Whole Lotta Red, שהתחיל לעבוד עליו בסוף 2018. במהלך השנתיים הבאות, הודלפו לרשת כמה שירים מהאלבום, ביניהם השיר "Pissy Pamper" שצבר פופולריות רבה.
למרות ההדלפות, Carti לא הוציא מוזיקה חדשה, אך השתתף בשירים כמו "Baguettes in the Face" ו-"Earfquake" של Tyler, the Creator.
באפריל 2020 חזר Carti עם הסינגל "@ Meh", שהגיע למקום ה-35 במצעד ה-Billboard Hot 100. חודש לאחר מכן, הופיע בסינגל של דרייק "Pain 1993", שהגיע למקום ה-7 במצעד, והפך לשיר הראשון של Carti שנכנס לעשירייה הפותחת.
בנובמבר 2020 הודיע שהאלבום Whole Lotta Red הושלם וייצא ביום חג המולד.
ב-25 בדצמבר 2020 האלבום יצא והגיע למקום הראשון במצעד ה-Billboard 200, והפך לאלבום הראשון של Carti שכבש את הפסגה.
באוגוסט 2021 הופיע בשיר "Unlock It" של ABRA ובמספר שירים באלבום Donda של קניה וסט, בהם "Off the Grid", "Junya", ו-"Junya, Pt.
ב-25 בדצמבר 2022 חזר Carti לטוויטר לאחר הפסקה ארוכה, ורמז על שחרור אלבום חדש, בדומה לאלבומו Whole Lotta Red מ-2020.
ב-3 במרץ 2023 הופיע Carti בפסטיבל Rolling Loud בקליפורניה וחשף שיר לא פורסם בשם "Rockstar", שצפוי להופיע באלבומו הקרוב.
במאי 2023 חזר לאינסטגרם ופרסם צילום מסך משיחת FaceTime עם The Weeknd.
ב-31 במאי חשף The Weeknd שיר משותף עם Carti ומדונה בשם "Popular", שיצא ביוני 2023. ביוני אותה שנה, פורסמו שמועות על אלבום משותף בין Carti ל-YoungBoy Never Broke Again בשם 004KT, לאחר שהמפיק F1lthy הצית את השמועות בציוץ.
ב-7 ביולי 2023 הופיע Carti בפסטיבל Wireless עם שיר חדש בשם "Pop Out".
כמה ימים לאחר מכן, הוא אישר כי ייצא לסיבוב הופעות עם אמנים מחברת התקליטים שלו, אך ההופעות נדחו לשנת 2024. בסוף יולי, הוא השתתף באלבום Utopia של טראוויס סקוט בשיר "Fein".
בדצמבר 2023 רמז על יציאת אלבומו השלישי הקרוב, ואישר כי הוא ייצא ב-2024.
ב-25 בדצמבר 2023 הוציא Carti את השיר "Different Day" באינסטגרם שלו.
זמן קצר לאחר מכן, פרסם את השיר "2024" בערוץ היוטיוב שלו, והמשיך לרמוז על תאריך יציאת האלבום ב-2024. ב-19 בדצמבר הוציא את השיר "H00dByAir", שבו חשף שיש לו בת בשם Yves.
ב-1 בינואר 2024 הוציא את השיר "Backr00ms" עם טראוויס סקוט בערוץ היוטיוב שלו.
בינואר 2024 דחה את סיבוב ההופעות המתוכנן שלו, והופיע בהפתעה בטקס פרסי גראמי ה-66 בפברואר.
ב-10 בפברואר 2024 השתתף Carti בשני שירים באלבום Vultures 1 של קניה וסט ו-Ty Dolla Sign, כשהשיר "Carnival" הגיע לראש מצעד ה-Hot 100. במרץ 2024 השתתף באלבום משותף של Future ו-Metro Boomin, ובסוף אותו חודש הופיע בשיר של קמילה קביו "I Luv It".
ב-13 בספטמבר 2024 הוציא Carti את השיר "All Red", שהיה הסינגל הראשון שלו מאז 2020, ורמז על תאריך יציאת אלבומו הקרוב.
ב-27 בספטמבר 2024 הוציא Carti את השיר "Timeless" ביחד עם The Weeknd
קארטי יצא לסיבוב הופעות בשם Antagonist Tour, שייערך בסתיו 2025. הסיבוב ייפתח ב-3 באוקטובר בסולט לייק סיטי ויסתיים ב-1 בדצמבר בהופעת סיום בעיר הולדתו אטלנטה.
הסיבוב ממותג כגרסת 2.0 של סיבוב ההופעות, לאחר שניסיון קודם לקיים אותו נדחה ב-2023 ל-2024 ובוטל לבסוף.
שנהפרסקטגוריהעבורתוצאהמקור2024פרס הווידאו קליפים של MTVההיפ הופ הטוב ביותר"Fe!n" (טראוויס סקוט בהשתתפות פלייבוי קרטי)הקליפ הטרנדי הטוב ביותר"I Luv It" (קמילה קביו בהשתתפות פלייבוי קרטי)2025פרס גראמישיר הראפ הטוב ביותר"Carnival"פרס המוזיקה האמריקאיתשיר R&B אהוב"Timeless"פרס ה-BETשיתוף הפעולה הטוב ביותרקליפ השנה"Type Shit"פרס הווידאו קליפים של MTVקליפ השנה"Timeless"ה-R&B הטוב ביותר
פליי רקורדס היא חברת תקליטים ישראלית, שנוסדה בשנת 2006 על ידי יוסי גבסו, מנכ"ל החברה.
נחשבת לאחת מחברות התקליטים הישראליות המובילות ביותר.
בשנת 2006 הקים יוסי גבסו את החברה.
וערוץ לולי מביניהם הטקטקים, וכן מחזות זמר והצגות ילדים והצגות מבית התיאטרון שלנו, כמו כן, המותג הפיץ בשנת 2009 את ה-DVD של מופע הפסטיגל.
פליי רקורדס היא המפיצה הישראלית הרשמית של חברת התקליטים ההולנדית ארמדה מיוזיק.
בשנת 2017 הגיש רוכש DVD של כוכב הילדים יובל המבולבל תביעה כנגד החברה וערוץ הופ!, בטענה שאורכו לא נכתב עליו.
בסופו של דבר, בית המשפט קבע כי לערוץ הופ!
אין קשר לדבר, אך אישר את התביעה כנגד החברה.
פטריק ריינולדס, הידוע בשם הבמה פליין פאט, הוא מפיק מוזיקלי ופזמונאי אמריקאי.
מוכר בשל היותו הסוכן של יה וסט וקיד קאדי בתחילת הקריירה שלהם.
הוא ידוע גם בשל עבודתו עם אמנים כמו דרייק, אלישה קיז, מרי ג'יי בלייג', גוסטפייס קילה, אשנטי, לודאקריס וג'ה רול.
פלייבי הייתה חברת תעופה בריטית לטיסות חסך.
החברה נוסדה בשנת 1962 בתור Flybe airlines inc מאוחר יותר בשנת 1973 שנתה את שמה לשמה הנוכחי Flybe בשנת 2002 החברה החזירה את שמה לשם המקורי לכבוד 40 שנות פעילות.
בשנת 2010 החברה נקלעה לקשיים כלכלים והכריזה על הליך פשיטת רגל.
בשנת 2011 החברה נמכרה לתאגיד בריטיש איירוויז.
בשנת 2020, בעקבות משבר הקורונה, חדלה החברה מלטוס ופשטה את הרגל.
כל מטוסיה עברו לחברת בריטיש איירוויז סיטי פלאייר.
צי המטוסים נכון לינואר 2020
טורניר הפלייאין של ה-NBA הוא הטורניר המקדים של פלייאוף ה-NBA.
הוא קובע את שני המקומות האחרונים בפלייאוף במזרח ובמערב, והוא משוחק מיד לפני פלייאוף ה-NBA, שהוא הטורניר הראשי של הליגה ונחשב על ידה כנפרד מטורניר הפלייאין.
קבוצות שמסיימות את העונה הרגילה במקומות 7 עד 10 בדירוג של כל אזור מתחרות על המקומות 7 ו-8 המובילים לפלייאוף בכל אזור.
ב-4 ביוני 2020 אישרה מועצת הנגידים של ה-NBA את משחק הפלייאין הראשון אי פעם בעונת .
המשחק היה חלק מהתוכניות של ה-NBA כחלק מחזרתה לשחק במהלך מגפת הקורונה.
אם המקומות 8 ו-9 בכל אחד מהאזורים היו במרחק של ארבעה משחקים זה מזה, שתי הקבוצות היו משחקות זו מול זו במשחק פלייאין.
אם המדורגים 8 ינצחו את המשחק, הם היו עולים לפלייאוף.
אם המדורגת 9 תנצח, ישוחק משחק שני.
רק אם המדורגת 9 מנצחת במשחק השני היא עולה לפלייאוף.
ב-18 בנובמבר 2020 אישרה מועצת הנגידים של ה-NBA שבעונת יתקיים טורניר פלייאין בהשתתפות הקבוצות שדורגו 7 עד 10 בכל אזור, פורמט שנשמר עד היום.
הקבוצה במקום ה-9 מארחת את הקבוצה במקום ה-10 במשחק נוקאאוט.
המדורגת 7 מארחת את הקבוצה במקום ה-8 במשחק אחד, כשהמנצחת עולה בתור המקום ה-7. המפסידה במשחק זה מארחת את המנצחת במשחק ההדחה בין הקבוצות במקום ה-9 וה-10 כדי לקבוע את המדורגת 8. מתכונת הפלייאוף הרגילה של ה-NBA ממשיכה כרגיל.
מבנה הבראקט הנוכחי בכל אזור הוא כדלקמן:
2020 הייתה העונה היחידה שבו שוחק הפורמט המקורי.
מכיוון שבמקום התשיעי ממפיס גריזליס (34–39) סיימה את העונה חצי משחק אחרי פורטלנד טרייל בלייזרס שבמקום השמיני (35–39), נדרש פלייאין כדי לקבוע את המדורגת ה-8 באזור.
מקום 8תוצאהמקום 9השפעהפורטלנד טרייל בלייזרס126–122ממפיס גריזליסמכיוון שהקבוצה המדורגת גבוה יותר ניצחה במשחק, לא היה צורך במשחק שני.פורטלנד עלתה לפלייאוף בתור המדורגת 8 במערב.
מכיוון שבמקום התשיעי וושינגטון ויזארדס (25–47) סיימה 7.5 משחקים מאחורי אורלנדו מג'יק שבמקום השמיני (33–40), לא שוחק פלייאין.
2021 הייתה העונה הראשונה שבה שוחק הפורמט החדש.
הקבוצה העליונה בבראקט אירחה את המשחק.
"פלייליסט" הוא אלבום הבכורה של הזמרת ואמנית המיצג הישראלית מיכל פאולינה.
את האלבום הוציאה לאור בשנת 2013 חברת התקליטים עלמה מיוזיק לשירותי הסטרימינג השונים, כמו ספוטיפיי ואפל מיוזיק.
מתוכו יצאו כמה סינגלים ביניהם "יש ירוק" ו-"The Sound".
"פלייליסט" מתאפיין בקו אינדיפופ מובהק, שנע בין שירי היפ-הופ ראגמאפין לבלדות דיכאוניות וכולל 13 רצועות, שנכתבו והולחנו על ידי פאולינה.
העיבוד בוצע יחד עם הפסנתרן טל הפטר והמפיק רן שם-טוב.
האלבום הושק בתיאטרון תמונע, שם אופנהיים הופיעה עם שיריו במשך שנתיים בפסטיבלים ומועדונים ברחבי ישראל.
להקתה כללה את: איתי זנגי (גיטרה), אביחי טוכמן (בס), רן יעקובוביץ' (תופים) וטל הפטר (קלידים).
פלייאוף הוא סרט ביוגרפי משנת 2011, שכתב וביים הבמאי הישראלי, ערן ריקליס.
הסרט שואב השראה מחייו של רלף קליין, מאמן הכדורסל ואחד ממאמני הכדורסל המפורסמים בישראל.
הסרט מתאר את סיפורו של מאמן הכדורסל הישראלי האגדי מקס סטולר.
הוא הפך לגיבור לאומי, לאחר שהפך את מכבי תל אביב לאלופת אירופה בסוף שנות השבעים, אחת ההצלחות הספורטיביות הגדולות והגדולות של ישראל.
אבל מקס הפך לבוגד לאומי באותה מידה, כשאז קיבל את העבודה נגד כל הסיכויים להפוך את קבוצת הכדורסל המערבית-גרמנית חסרת התקווה לחלוטין למנצחת אירופה.
מקס תמיד טוען שגרמניה – שם נולד לפני המלחמה – "לא עושה לו כלום", ושאימון הנבחרת הלאומית שלהם הוא רק עוד עבודה בדרכו לתהילה באחת מקבוצות ה-NBA.
אבל הדברים לא כל כך פשוטים כיוון שהוא מסרב לדבר גרמנית עם השחקנים הצעירים.
האדם היחיד שנראה שהוא מסוגל להתחבר אליו הוא אישה מהגרת עבודה מטורקיה בשם דניז, ובתה המתבגרת החצופה סממה.
מקס כמעט מתאהב בדניז - ואכן מצליח להוביל את הקבוצה הגרמנית לניצחון בגביע אירופה.
לאחר שהוא מגלה מה קרה למשפחתו בשנות הארבעים – זה לא מה שהוא ציפה.
והוא יבין שאי אפשר לברוח לנצח מהעבר והשדים שלו.
סגנון חיים של פלייבוי או נער שעשועים הוא אורח החיים של גבר עשיר עם מספיק זמן לפנאי, שבאופן מופגן חי "חיים טובים" ושמעריך את הנאות העולם, במיוחד את חברתן של נשים.
המונח "פלייבוי" היה פופולרי מתחילת עד אמצע המאה ה-20 ולעיתים נעשה בו שימוש כדי לתאר "רודפי שמלות" מופקרים.
בתחילה המונח שימש במאה השמונה עשרה עבור נערים שהופיעו בתיאטרון, ובהמשך הוא הופיע במילון אוקספורד משנת 1888 כדי לאפיין אדם בעל כסף שמעוניין ליהנות.
עד סוף המאה התשע-עשרה היא גם רמזה את הקונוטציות של "מהמר" ו"מוזיקאי".
עד 1907, בקומדיה של ג'ון מילינגטון סינג "נער השעשועים (פלייבוי) של העולם המערבי, 1907 המונח כלל את הרעיון של מופקרות.
לדברי מבקר הקולנוע שון לוי, המונח הגיע למשמעותו המלאה בשנים שבין שתי המלחמות העולם ובשנים המוקדמות שלאחר מלחמת העולם השנייה.
טיולים בין יבשתיים לאחר המלחמה אפשרו לפלייבויים להיפגש במועדוני לילה בינלאומיים וב"מגרשי משחקים" מפורסמים כמו הריביירה או פאלם ביץ', שם נגררו אחריהם פפראצי שסיפקו לצהובונים חומר שיוכל להזין לקהל נלהב.
הכיבושים המיניים שלהם היו עשירים, יפים ומפורסמים.
ב-1953 תפס יו הפנר את הגל והקים את מגזין פלייבוי.
פורפיריו רובירוזה , שמת בתאונת דרכים ב-1965, הוא דוגמה למי שגילם את אורח החיים של הפלייבוי.
הדיפלומט טען שאין לו זמן לעבוד, היה עסוק בבילוי עם נשים, התחתן בבמהירות וברצף עם שתי הנשים העשירות בעולם, שתה והימר עם חבריו, שיחק פולו, השתתף במרוצי מכוניות והטיס מטוס משלו ממסיבה למסיבה.
הוא נקשר לפלייבויים מפורסמים אחרים של אותה תקופה כמו עלי ח'אן ועוד.
פלייהאוס דיסני היה ערוץ טלוויזיה אמריקאי חינוכי לילדים שהוקם ב-20 באוקטובר 1997, כאשר הוא בבעלות חברת וולט דיסני.
לפני ההשקה של Playhouse Disney, ערוץ דיסני שידר שורה של תוכניות ממוקדות לגיל הרך כדי להתחרות בניק ג'וניור במהלך שעות הבוקר מאז הופעת הבכורה שלה באפריל 1983.
ב-6 באפריל 1997, ערוץ דיסני עבר השקה מחודשת שסימנה את תחילת ההמרה המלאה שלו לערוץ כבלים בסיסי ללא פרסומות, ובלוק לגיל הרך שלו השתמש כעת בחבילה גרפית דומה עבור המבצעים שלו לזו המשמשת לתוכניות הילדים של הערוץ אחר הצהריים.
לאחר שבלוק לגיל הרך של ערוץ דיסני הציג בבכורה שלוש סדרות מקור חדשות ב-1998, הבלוק הושק רשמית בתור Playhouse Disney ב-1 בפברואר 1999.
ב-14 בפברואר 2011 סיים הערוץ את שידוריו והוחלף על ידי דיסני ג'וניור.
בישראל הערוץ היה בתור רצועת בוקר בערוץ דיסני מהקמתו ב-9 בספטמבר 2009 עד הקמת דיסני ג'וניור ב-18 ביולי 2011.
תוכניות של Playhouse Disney ששודרו בישראל
מועדון החברים של מיקי מאוס (Mickey Mouse Clubhouse)
הקרקס של ג'וג'ו (JoJo's Circus)
פליי וואן היא חברת תעופה זולה מולדובית בבעלות פרטית שבסיסה בקישינב, מולדובה.
פליי וואן הושקה ב-2016 והצליחה תוך זמן קצר להפוך לאחד ממובילי תעשיית התעופה במולדובה.
היא מפעילה טיסות סדירות וטיסות שכר מהבסיס שלה בנמל התעופה הבין-לאומי קישינב.
חברת התעופה קיבלה את תעודת המפעיל האווירי שלה בסוף מרץ 2016, והפעילה את טיסות הנוסעים הסדירות הראשונות שלה ביוני 2016 לאנטליה, הרקליון ורודוס.
נכון ליוני 2024, מפעילה פליי וואן את המטוסים הבאים:
פליי מגנוס גרופ היא חברת שחמט נורווגית שנוסדה על ידי אלוף העולם בשחמט מגנוס קרלסן בשנת 2013. החברה הוציאה את אפליקציית המובייל Play Magnus בשנת 2014, לפני שהתמזגה עם chess24 בשנת 2019 ונרכשה על ידי Chess.com בשנת 2022.
באוקטובר 2013, מגנוס קרלסן ייסד את Play Magnus AS באוסלו, יחד עם מנהלו אספן אגדשטיין והיזם אנדרס ברנדט.
עם הקמתה, קרלסן החזיק ב-60% מהחברה ואגדשטיין החזיק ב-15%.
לאחר מכן, Play Magnus AS השקיעה את כספו של קרלסן ואת כספם של משקיעים אמריקאים ונורווגיים, והחלה לפתח את Play Magnus, אפליקציית שחמט למחשב נייד.
האפליקציה יצאה בשנת 2014, ואפשרה למשתמשים לשחק נגד מנוע שחמט שעוצב על פי מסד נתונים של אלפי עמדות ממשחקים מוקלטים ששיחק קרלסן מגיל חמש ומעלה.
בנובמבר 2016, Play Magnus Group השיקה את Magnus Trainer, אפליקציית לימוד שחמט, ובשנת 2018 השיקה את אפליקציית המובייל השלישית שלה, Magnus' Kingdom of Chess, משחק וידאו המיועד לילדים צעירים.
בשנת 2019, Play Magnus AS התמזגה עם אתר השחמט chess24, והתאחדה לקבוצת Play Magnus.
בעקבות המיזוג, חברת האחזקות של שני בעלי chess24 לשעבר (יאן גוסטפסון ואנריקה גוזמן) הפכה לבעלי המניות הגדולים ביותר בקבוצת Play Magnus.
באוקטובר 2020, קבוצת Play Magnus הונפקה בבורסת אוסלו.
ההנפקה גייסה 300 מיליון קרונות (30.2 מיליון דולר) לחברה, מה שנתן לה שווי של 796 מיליון קרונות (85.8 מיליון דולר).
לאחר ההנפקה, Magnus Chess, ישות בשליטת קרלסן ומשפחתו, החזיקה רק ב-9.5% מקבוצת Play Magnus.
בפברואר 2019, רכשה קבוצת Play Magnus את Chessable, פלטפורמה וחנות אינטראקטיבית ללימוד שחמט.
בנובמבר 2020, רכשה הקבוצה את אתר האינטרנט האמריקאי ichess.net.
בשנת 2020, הקבוצה ערכה את הראשון מבין סיבובי האלופים השנתיים שלה בשחמט, שהחל בסיבוב האלופים בשחמט 2021 שנערך מנובמבר 2020 עד אוקטובר 2021.
בפברואר 2021, רכשה הקבוצה את המגזין ההולנדי New in Chess, ואת ההוצאה לאור Everyman Chess במאי.
במרץ 2021, רב-אמן השחמט סיימון ויליאמס הצטרף לקבוצת Play Magnus, ורכש את אתר האינטרנט שלו (GingerGM.com) המכיל קורסי וידאו וספרי שחמט אלקטרוניים.
במאי 2021, רכשה הקבוצה את Aimchess, אתר אינטרנט לניתוח נתונים של שחמט.
באוגוסט 2022, קבוצת Play Magnus קיבלה הצעה להירכש על ידי Chess.com בשווי של 800 מיליון קרונות (80 מיליון דולר).
הרכישה אושרה רשמית ב-16 בדצמבר 2022. על פי Dot Esports, קבוצת Play Magnus לא הצליחה להרוויח "רווח בר-קיימא" על שום דבר מלבד Chessable, והמיזוג לא הותיר "מתחרה שחמט ריאלי אחר" מלבד Lichess החינמי והפתוח.
פלייסטוקן (Pleistocene; סימן: Ps, בעברית רווח השם גם בכתיב פְּלֵיסטוקן) היא תקופה בתור הרביעון שבעידן הקנוזואיקון, אשר החלה לפני כ-2.588 מיליוני שנה ונמשכה עד לפני 11,700 שנה עם סיום עידן הקרח האחרון.
את המונח טבע צ'ארלס לייל ב-1819, בהציגו שכבה בסיציליה שיותר מ-70 אחוז מן המינים של מאובני הפאונה שלה עדיין קיימים, ובכך הפריד אותה מהפליוקן.
משמעות השם ביוונית – "חדש יותר" (בהתייחסו לפליוקן, שמשמעותו "חדש").
משם זה נגזר עידן ה"הולוקן", שמשמעותו "חדש לחלוטין".
הגדרת המונח השתנתה ב-2006, להגדרה המקובלת כיום.
עד אז המונח התייחס לתקופה שבין 1.806 מיליון שנים קודם זמננו עד ל-11,700 שנים קודם זמננו.
לכן, בפרסומים קודם לכן, ייתכן שישתמשו במונח לתיאור תקופה זו.
תנועת היבשות בתקופה זו היא מזערית, כ-100 ק"מ באופן יחסי מאז תחילת התקופה.
בתקופה זו התרחשה מרבית אבולוציית האדם, כשבתחילתה הפרנתרופוס עדיין התהלך על פני האדמה, ובסיומה האדם המודרני כבר היה נפוץ בכל חמש היבשות.
כבר בתקופה זו הייתה לאדם השפעה בולטת על סביבתו, באופן שהשפיע על מינים רבים.
בתקופה זו היו מגוון של יצורים גדולים מאוד (מגה-פאונה) ביניהם: ממותה, מסטודון, דיפרוטודון, סמילודון, גליפטודון, שור הבר, גיגנטופיתקוס, קרנף צמרי, עצלני קרקע כמו מגתריום, ג'ירפיים גדולים כמו שיוותריום, אייל אירי, דוב המערות, דוב קצר-פנים, זאב בלהות, גומפותריום, עופות כמו מואה, אפיאורניס, עיט האסטי ואף כמה זוחלים כמה מגלניה, קווינקנה ומיאולניה.
מעטים מהיצורים הענקים שרדו עד תחילת ההולוקן.
פליינסקייפ: טורמנט הוא משחק תפקידים ממוחשב שראה אור ב-1999. המשחק עוצב ונכתב על ידי כריס אבלון (Chris Avellone) מחברת Black Isle Studios ויצא בהפצתה של החברה-האם שלה, Interplay.
המשחק משתמש במנוע הגרפי Infinity Engine של חברת Bioware, שבו משתמשים במשחקים רבים נוספים של Black Isle כגון אייסווינד דייל (Icewind Dale).
צורת המשחק מבוססת על שיטת מבוכים ודרקונים מורחב ועלילתו נערכת בעולם פנטסיה – עולם המערכה Planescape השייך למבוכים ודרקונים.
ייחודו של Torment בהשוואה למשחקי מחשב אחרים מסוגו הוא המיעוט היחסי בקרבות, לעומת כמות יוצאת-דופן של טקסט ודיאלוג.
למעשה, בכל המשחק ישנם בסך-הכל שלושה או ארבעה קרבות שאין לשחקן אפשרות להימנע מהם, בעוד כמות הדיאלוג במשחק עומדת – על-פי הערכות היוצרים – על כמיליון מילים.
ישנם הטוענים כי תכונה זו, אשר אינה פופולרית בעולם משחקי-המחשב, הייתה אחד הגורמים לחוסר-הצלחתו הכלכלית של המשחק, כיוון שגיימרים רבים לא היו רגילים לסגנון זה ולכן לא נמשכו אל המשחק.
גורמים אפשריים נוספים לחוסר-ההצלחה הם העטיפה הבלתי-מושכת של המשחק (המוצגת משמאל), ותוכנית השיווק החלשה-יחסית שלו.
למרות זאת, המשחק זכה להערכה רבה בחוגים שונים באינטרנט (ראה רשימת המשבחים בתחתית העמוד) ונעשה מעין "משחק פולחן" בקרב מעריציו, על-אף כמות העותקים הקטנה יחסית (כ-400,000) שנמכרה.
לאחר שהמשחק כבר הורד מהמדפים, המפיצה Interplay הפיצה אותו מחדש בסדרת White Label שלה.
יצא תיקון רשמי אחד למשחק (Patch 1.1), וחבילת תיקונים שהוכנו על ידי מעריצים.
את שניהם, כמו-גם גרסה מאורכבת של דף-הבית הרשמי של המשחק – שירד מהרשת – ניתן למצוא באתר מעריצים של המשחק.
חברת Black Isle Studios, יצרנית המשחק, נסגרה על ידי Interplay ב-2003. רבים מעובדי החברה – ביניהם המעצב כריס אבלון – הקימו חברה חדשה בשם Obsidian Entertainment.
המשחק נפתח בחדר מתים (Mortuary) גדול, כאשר הגיבור חסר השם (אשר נקרא במשחק The Nameless One, שפירושו "חסר השם") מוצא את עצמו שוכב על דרגש אבן גדול, ללא רכוש, ללא זיכרון וללא שם.
גולגולת מרחפת המתקראת מורט (Morte, מילה שפירושה מוות בשפות שונות) ניגשת אליו, ומודיעה לו שנוסף על הצלקות והקעקועים הרבים המכסים את גופו, כתובות על גבו הוראות המיועדות לו.
מן ההוראות הללו מבין הגיבור שעליו למצוא ולקרוא את היומן שלו, ולאחר-מכן לחפש אדם בשם פארוד (Pharod) אשר יוכל לספק לו מידע נוסף.
בנוסף, ההוראות מזהירות אותו שלא לספר לאחרים על מצבו, פן ישים את חייו בסכנה נוראה.
בעקבות הוראות אלו, יוצא הגיבור למסע ארוך ברחבי מישורי-הקיום אשר מביאו לערים ולמקומות ביזאריים, בחיפוש אחר זהותו ועברו.
במסע מתגלים לו כל המעשים הגדולים והנוראים שעשה לפני שאיבד את זיכרונו, ועברו אינו מפסיק לצוד אותו.
המשחק עוסק בנושאים שונים כגון חרטה, מוות, טוב ורע, שכחה, וכוחו של רצון.